CELEX: C2004/156/11
Language: sk
Date: 2004-06-12 00:00:00
Title: Vec C-178/04: Návrh na začatie konania o prejudiciálnej otázke podaný uznesením Bundesverwaltungsgericht zo dňa 28. januára 2004 vo veci Franz Marhold proti Land Baden-Wurttemberg

12.6.2004   
            
            
               SK
            
            
               Úradný vestník Európskej únie
            
            
               C 156/6
            
         Návrh na začatie konania o prejudiciálnej otázke podaný uznesením Bundesverwaltungsgericht zo dňa 28. januára 2004 vo veci Franz Marhold proti Land Baden-Wurttemberg
   (Vec C-178/04)
   (2004/C 156/11)
   Bundesverwaltungsgericht podal uznesením z 28. januára 2004 na Súdny dvor Európskych spoločenstiev návrh na začatie konania o prejudiciálnej otázke vo veci Franz Marhold proti Land Baden-Wurttemberg, ktorý bol doručený Kancelárii Súdneho dvora dňa 15. apríla 2004.
   Bundesverwaltungsgericht žiada Súdny dvor, aby rozhodol o nasledujúcej otázke:
   
      Má článok 39 ES, čo sa týka štátneho príslušníka spoločenstva, ktorý bol ako profesor nemeckej univerzity zamestnancom v štátnej službe jednej zo zemí Spolkovej republiky Nemecko a z tohto dôvodu dostal osobitnú odmenu podľa Gesetz über die Gewährung einer jährlichen Sonderzuwendung (zákona o poskytovaní osobitnej ročnej odmeny) a ktorý však ukončil tento pracovný pomer pred 31. marcom nasledujúceho roka, aby mohol prijať ponuku katedry univerzity iného členského štátu a tento druhý členský štát ho zamestnal ako zamestnanca vo verejnej službe, za následok neuplatniteľnosť pravidla uvedeného v čl. 3 ods. 5 bod 1 Sonderzuwendungsgesetz (SzuwG), podľa ktorého každý zamestnanec, ktorý ukončil štátnu službu pred 31. marcom si môže ponechať túto osobitnú odmenu iba pokiaľ jeho nové zamestnanie je zamestnaním v štátnej službe v zmysle nemeckej právnej úpravy?